הוועדה המיוחדת לפניות הציבור, כנסת 20, פרוטוקול מספר 2, 2015-06-30 12:00

ישראל אייכלר: אנחנו מתכבדים לפתוח את הישיבה הראשונה של הוועדה לפניות הציבור של הכנסת העשרים.

ישראל אייכלר: אנחנו צריכים להבין שעד כמה שהנושא התחבורתי חשוב לנוסע, מותר לומר שהוא חשוב מבחינה לאומית.

ישראל אייכלר: אני זוכר שלאחר מלחמת ששת הימים לא היו אוטובוסים לכותל המערבי.

ישראל אייכלר: למי שזוכר את התקופה ההיא, מאות אלפי יהודים הגיעו לעיר העתיקה ולכותל המערבי.

ישראל אייכלר: אמר משה דיין, שר הביטחון דאז, 'לא יהיו אוטובוסים כדי שיכבשו את העיר העתיקה ואת הכותל ברגליים'.

ישראל אייכלר: הייתי בן 12-13, אני זוכר שקלטנו ערבי שישב בשוק ואמר 'איך אמרו שיש שלושה מיליון במדינת ישראל, אני בעצמי ספרתי כבר שישה מיליון'.

ישראל אייכלר: באותה שנה-שנתיים ראשונות הגיע כל יהודי לכותל המערבי.

ישראל אייכלר: בסוף כן הסדירו אוטובוס, לקחו אוטובוס ישן אותו ניתן לראות במוזיאון של "אגד", אוטובוס עם אף ארוך שנסע לפני 1948, שיפצו והכשרו אותו כדי שיכול לנסוע בסמטה של שער יפו.

ישראל אייכלר: אתה זוכר את התקופה?

<חגי יציב: אני לא הייתי באותה תקופה, אבל אני מכיר את האוטובוס.

ישראל אייכלר: בתור נער, נסעתי בכל יום שישי לכותל המערבי והוא לא היה מלא כי כולם הלכו ברגל.

ישראל אייכלר: באותה תקופה, בעיר העתיקה היה ביטחון מוחלט, היו המון ערבים ולא הייתה שום בעיה ביטחונית.

ישראל אייכלר: במשך השנים, התפתחה התחבורה לכותל המערבי.

ישראל אייכלר: ככל שירד מספר הבאים רגלית דרך העיר העתיקה, גברה התלות בתחבורה הציבורית.

ישראל אייכלר: ככל שגברה התלות בתחבורה הציבורית, היא תפסה מונופול ובצדק, כי אי אפשר לפתוח את התנועה לתחבורה הפרטית בכמויות שהעיר העתיקה אינה יכולה לקלוט.

ישראל אייכלר: יש לנו כאן בעיה מבנית.

ישראל אייכלר: בזמנו, פגשתי בכותל את סגן שר התחבורה דאז, אפרים גור מאשדוד, ושאלתי אותו מה סגן התחבורה יכול לעשות כדי שתהייה תחבורה.

ישראל אייכלר: הוא חשב לבנות בחניון גבעתי בניין בן שש קומות, כמו שיש בעולם, בתשלום כמובן, כדי ליצור לשמחת התושבים מאות מקומות חנייה.

ישראל אייכלר: כמובן, שאף אחד לא המשיך עם זה הלאה.

ישראל אייכלר: מאז ועד היום, יש שני סוגי מבקרים: אנשים שמגיעים לכותל פעם בשנה-שנתיים ולהם לא אכפת אם האוטובוס פועל או לא, אם הוא עושה סיבוב ויורד לכותל דרך שער יפו והעיר העתיקה.

ישראל אייכלר: יש גם את האנשים שמגיעים פעם בשבוע-שבועיים או פעם בחודש אשר נמצאים הרבה על הדרך המובילה לכותל.

ישראל אייכלר: את הקבוצה השנייה אני מבקש לחלק לשני סוגים: הצעירים שיש להם שרירים ברגלים ואיך שלא יהיה הם יסתדרו, ויש את הקשישים והקשישות שמהווים את החלק הגדול המגיע מידי יום, כלומר הצרכנים הקבועים של הכותל המערבי.

ישראל אייכלר: אחד מהם היה חמי, שנפטר לפני כשנה, הוא היה מתפלל כל בוקר "ותיקים" בנץ.

ישראל אייכלר: הסבל שהיהודים האלה עוברים הוא לא יאומן כי יסופר.

ישראל אייכלר: כאילו, הרמדאן זה משהו שנופל פעם בעשרים שנה, יש רמדאן בכל שנה למרות שהתאריך לא קבוע.

ישראל אייכלר: בכל יום שישי ובכלל האירועים ביטחוניים בהם קורים דברים שאין לי שליטה בהם.

ישראל אייכלר: נמצא כאן נציג המשטרה, באירועים כאלה לוקחים את כל החנייה הפנימית.

ישראל אייכלר: אני מתייחס כאן לנכים ולקשישים שלהם יש אישור כניסה, קודם כל לוקחים את כל הצד הקרוב לכותל כדי שהוא היה פנוי שמא יהיה אירוע.

ישראל אייכלר: החלק השני, נשאר לנכים לשניים-שלושה מקומות - - -

<אבנר עורקבי: לא, לא, גם זה לא.

ישראל אייכלר: יש שניים שלושה מקומות - - -

<אבנר עורקבי: לא.

<אבנר עורקבי: ביום כזה לא נכנסים.

ישראל אייכלר: לא נכנסים, אבל ביום רגיל ישנם שניים-שלושה מקומות.

ישראל אייכלר: תחבורה פרטית, אין מה לדבר.

ישראל אייכלר: שוב, אנחנו תלויים בתחבורה הציבורית.

ישראל אייכלר: התחבורה הציבורית עוצרת בחניון גבעתי כי במקום של האוטובוס הציבוריים נמצאים כמה אוטובוסים פרטיים שאחרי שהורידו את הנוסעים הם עומדים, על כן צריך לרדת את ההר מחניון גבעתי עד לכותל המערבי – זה סבל בלתי יתואר.

ישראל אייכלר: לאחר שהמבקר יוצא מהכותל הוא עומד בתחנה וחושב שמיד מגיע האוטובוס.

ישראל אייכלר: חגי יעיד, שלפני כשתיים עשרה שנה, כשהייתי יושב ראש הוועדה לפניות הציבור, דיברנו על שלט אלקטרוני שעליו יהיה כתוב: "האוטובוס אינו עומד כאן, נא לרדת לשער האשפות", דבר שקורה אחת ליום ואפילו הרבה יותר.

ישראל אייכלר: בזמנו התנהל ויכוח בין העירייה, המשטרה ומשרד הדתות על השאלה מי יממן את השלט.

ישראל אייכלר: העירייה התחייבה לממן את השלט.

ישראל אייכלר: עד כמה שידוע לי עד היום השלט איננו ואינו פועל.

ישראל אייכלר: היום מחכים למעלה והאוטובוסים יורדים למטה.

ישראל אייכלר: האוטובוס, לאחר שהוא יורד למטה הוא לא יכול לעלות בגלל שהציר פקוק עם כלי רכב עומדים ובכדי לעלות הוא צריך לעקוף את כולם וזה כמובן סבל נוראי.

ישראל אייכלר: לא יתכן, שבמדינה נורמלית ומפותחת מאות אנשים יצבאו על אוטובוס וידחפו, כמובן חוץ מהודו.

ישראל אייכלר: הרי, אם אתה זורק אוכל למחנה של אנשים רעבים, אתה הופך אותם לחיות כי כל אחד רוצה לתפוס את חתיכת הלחם.

ישראל אייכלר: אם כל אחד צריך לתפוס את האוטובוס היחיד, או להמתין זמן רב, במקרים כאלה האנשים הופכים לחיות וכל התפילה וכל ההתעלות בכותל, מתבזבזת בנסיעה הלוך וחזור.

ישראל אייכלר: כאחד שלא נוסע באוטובוס לכותל כבר הרבה זמן, אני מוכרח לומר לכם, קשה לי ואפילו מכביד לנסוע לכותל המערבי.

ישראל אייכלר: כשאצלנו בבית מבקשים לנסוע לכותל המערבי, אני אומר "תעשו לי טובה, עכשיו זה הרמדאן" וכדומה.

ישראל אייכלר: סליחה וסליחה שאני מאריך, אבל, לפעמים אלו דברים מסוכנים.

ישראל אייכלר: פעם, בזמן הרמדאן היה ליל הושענא רבא, המשטרה הורידה את היוצאים מהכותל לכיוון שער האריות, משם לתוך ואדי גו'ז לכיוון הר הצופים.

ישראל אייכלר: זה היה אמצע הלילה ושם יש סופרמרקט אדיר, כך שכולם יצאו לקניות חג של סוף חודש הרמדאן ורק בנס לא פגעו במכוניות שהיו במקום.

ישראל אייכלר: עמדנו שם בערך חצי שעה, עד שהצלחנו לצאת מהמקום.

ישראל אייכלר: למזלנו הרע, גם לא היה זכר לשוטר או איזו הכוונה של התנועה.

ישראל אייכלר: להצעות המעשיות נגיע בסוף, אני מבקש לעלות עיקרון אחד כדי שתתייחסו אליו.

ישראל אייכלר: למה שלא יפתחו את הר-ציון רק לתחבורה ציבורית בשעות או במצבים של סכנה, יידוי אבנים בשער שכם או בזמן פקקים וגם במועדים.

ישראל אייכלר: שהאוטובוסים יעלו במסלול אחד להר-ציון ובמסלול שני ירדו.

ישראל אייכלר: נדמה לי שלפני שנים רבות עשו את זה.

ישראל אייכלר: אני אבקש את ההתייחסות שלכם.

ישראל אייכלר: נמצאות אתנו כאן שתי פונות, הן מייצגות אלפי אנשים שמתלוננים על התחבורה לכותל המערבי.

ישראל אייכלר: אתן הפה שלהם.

ישראל אייכלר: בבקשה הגברת יפה וולף והגברת הדסה זאבי.

<הדסה זאבי: שלום, אני נציגה של כל ציבור הנוסעים בקוי 1 ו-3 – תפילת "ותיקין" בכותל המערבי.

<הדסה זאבי: בימי שישי הנהג מוריד אותנו בחניון קרתא ובתוך האוטובוס יש אנשים מבוגרים, נשים בהיריון, נכים ונשים מבוגרות.

<הדסה זאבי: כולם צריכים לצעוד את כל המדרגות הכבדות, להגיע לשוק, לעבור את כל השוק כשהם יוצאים בהמוניהם לתפילה.

<הדסה זאבי: תדמיינו לכם את התמונה שכולם רצים ואף אחד לא רוצה להישאר לבד.

<הדסה זאבי: אלה שנשארים לבד, למשל בשבוע שעבר אחת לא הצליחה להשיג את כולם, היא נפלה וקיבלה מכה בברך.

<הדסה זאבי: בעלי נכה, הוא לא יכול להגיע בימי שישי.

<הדסה זאבי: בכול יום הוא מגיע וביום שישי הוא לא מגיע.

<הדסה זאבי: למה?

<הדסה זאבי: למה האוטובוס לא יכול לעבור דרך הר-ציון?

<הדסה זאבי: למה צריך להוריד אותנו?

<הדסה זאבי: אנחנו אנשים מבוגרים, כל האוטובוס מלא.

<הדסה זאבי: למה מורידים אותנו בחניון קרתא ולא בגבעתי?

<יוסי קורצוויל: את מדברת על שני ימי שישי האחרונים, בגלל הרמדאן.

<הדסה זאבי: שני אוטובוסים, קו 1 וקו 3.

<יוסי קורצוויל: בפעם הראשונה התלוננת, אמרו שיהיה בסדר, הבעיה נפתרה?

<הדסה זאבי: לא, לא נפתרה.

<הדסה זאבי: הורידו אותנו ביום שישי.

<יפה וולף: ממש לא נפתרה, האנשים עברו דרך השוק.

<יפה וולף: אלה שכבר באו, הרבה לא מגיעים בגלל הרמדאן, עברו דרך השוק.

<יפה וולף: לא היה שום שוטר או חייל לרפואה בכל הדרך הזאת.

<יפה וולף: מורידים אותנו, בגלל דבר ביטחוני וכל הדרך אין.

ישראל אייכלר: דרך השוק של העיר העתיקה.

<הדסה זאבי: המונים יצאו מהבתים שלהם, המוני חמולות, כשאנחנו נדחפים ביניהם וכל אחת מאיתנו רצה, זה פשוט סכנת נפשות.

<הדסה זאבי: יש גם כאלה, שבאמצע השוק חזרו הביתה.

<הדסה זאבי: למה שהאוטובוס לא יעבור דרך הר-ציון?

<הדסה זאבי: זה ממש לא נראה הגיוני שאנחנו צריכים לסבול בגלל הרמדאן.

ישראל אייכלר: הבן שלי היה אתמול בשעה 05:20 בכותל המערבי.

ישראל אייכלר: הוא אמר לי "תדע לך שכולם הגיעו לתפילת הרמדאן לפנות בוקר, לא היה אפילו שוטר אחד בכל האזור של שער האשפות ובכל המקומות שבהם יש שוטרים לאורך כל היום, הייתי ביחד עם חבר בין מאות ערבים".

<יוסי קורצוויל: אין דבר כזה.

ישראל אייכלר: כך הוא אמר לי.

ישראל אייכלר: אני אמרתי לו בדיוק את מה שאתה אומר "אין מצב כזה".

ישראל אייכלר: אולי הוא לא ידע לזהות שוטר.

<יוסי קורצוויל: יש שם קבועים, לא יכול להיות.

<יפה וולף: לאורך מקומות רבים לא היו שוטרים.

<יפה וולף: לא מג"ב ולא שוטרים, אין שום כוח, פשוט אין.

<יפה וולף: אני חושבת שאנחנו יכולים לקחת וללמוד מפרשת בלק ולהגיד שבלעם בירך ואמר שאנחנו עם שלא מתחשב בגויים.

<יפה וולף: "בגויים לא יתחשב" ואנחנו מתחשבים בגויים ופוחדים מהם בארץ שלנו.

<יפה וולף: בחגים שלהם הם הולכים בראש גאה, כאשר אנחנו בחג שלהם הולכים דרך המחילות.

<יפה וולף: בשנה שעברה, היה משהו ממש מביש.

<יפה וולף: נסענו כרגיל לתפילה, היינו צריכים להתעכב לפחות רבע שעה, כי אנחנו עוזרים להם לשיא את ראשם, הם ישבו על הכביש ואף שוטר לא התערב.

<יפה וולף: כשיש הפגנה של הדתיים, או של הימין, יודעים איך לטפל וכאן אף אחד לא טיפל בהם.

<יפה וולף: בסופו של דבר, אני לא יודעת איך הסתדר, אחרי רבע שעה הם הואילו בטובם לפנות את המקום.

<יפה וולף: זה היה ליד שער האריות על הכביש.

<יפה וולף: לא יתכן דבר כזה.

<יפה וולף: היו שנים שהאוטובוס נסע דרך הר-ציון, גם זה התחלק לשני צדדים.

<יפה וולף: היו אוטובוסים שהגיעו עד שער האשפות והיו כאלה שהורידו אותנו בשער ציון.

<יפה וולף: היינו צריכים ללכת כברת דרך ארוכה.

<יפה וולף: דעו שיש הרבה מבוגרים ונכים, אבל צריך לציין שלא זו לא רק בעיית הנכים וקשישים, כי בזמן שאנחנו בדרכנו לתפילה צריך להריץ אותנו.

<יפה וולף: גם בחזור היינו צריכים לעלות את כל הר-ציון – זה קשה, אנחנו באמת לא בני עשר.

<יפה וולף: וגם אם כן, זאת לא סיבה שבגלל החג שלהם אנחנו צריכים - - -

ישראל אייכלר: אתן התמקדתן ברמדאן ובשעות הבוקר.

ישראל אייכלר: תספרו לנו מה קורה במשך היום, אתן נוסעות רק בשעות הבוקר?

ישראל אייכלר: יש בעיות בחגים ומועדים, שאני לא צריך לספר לכם.

ישראל אייכלר: חגי, אולי אתה תספר לנו?

<יפה וולף: בשנה שעברה, הרגשנו בושה וחרפה בשל השפלת קרן ישראל.

<יפה וולף: נאצלתי אז ללכת דרך השוק, כשאני ביניהם.

<יפה וולף: הגיעה קבוצת של בנות שהיו מבוהלות כי חבר'ה ערבים שבדיוק יצאו מהתפילות שלהם התחילו להציק להן.

<יפה וולף: אני לא חושבת שזה יותר בטיחותי מלהביא אותנו עד הכותל.

<קריאה: יש מצב שהאוטובוס יעבור דרך הר-ציון?

<יפה וולף: כן, אין שום בעיה.

<יפה וולף: לפני כעשרה ימים, ביום חמישי, התקשרו אלי ממרחב דוד ואמרו לי שביום שישי, בתפילת הרמדאן, ייסעו דרך הר-ציון.

<יפה וולף: אם יהיה אוטובוס קצר הוא ייסע דרך גרם המדרגות, אם יהיה אוטובוס ארוך הוא יוריד את הנוסעים בשער האשפות.

<יפה וולף: ביום שישי הגענו לאוטובוס, לא דובים ולא יער, הרבה נאלצו לחזור הביתה.

<אבנר עורקבי: בשנת 2011, היה דיון בראשותו של חבר הכנסת אורי מקלב, בנושא של הנגשת הכותל לנכים.

<אבנר עורקבי: הדיון התקיים בעקבות סגירת הכותל לכניסת כלי רכב.

<אבנר עורקבי: אחרי הדיון ההוא, הדבר השתנה פחות או יותר, אבל אנחנו לא יכולים לממש את זכותנו להגיע לתפילת ה"סליחות" בכותל, כי הוא סגור בחודש אלול.

<אבנר עורקבי: אין אפשרות, כי הכול סגור לכניסת של נכים עם כסאות גלגלים.

<אבנר עורקבי: אני ניסיתי פעם אחת וכשראיתי שזה לא הולך עזבתי את הנושא הזה לגמרי.

<אבנר עורקבי: תשכח, בחגים אין עלייה לרגל, אני לא מגיע לשם.

<אבנר עורקבי: אחרי הדיון זכיתי לעלות פעם אחת בברכת הכוהנים.

<אבנר עורקבי: אז היה לי ריב רציני איתם.

<אבנר עורקבי: אמרתי להם שאעמוד בצד וגם את זה לא אישרו.

<אבנר עורקבי: הם אישרו רק אחרי שהפכתי את האוטו, זה סיפור אדיר.

<אבנר עורקבי: חד וחלק, נכה עם כיסא גלגלים לא יכול לממש את זכותו להגיע בחגים לכותל.

ישראל אייכלר: בבקשה חגי, אתה ותיק בכותל וגם בוועדה.

<חגי יציב: אני אגיב לדבריהן של הגבירות הנכבדות, בנוגע ליום שישי בזמן תפילת הוותיקין.

<חגי יציב: אשמח לענות גם לנושאים נוספים שמבקשים לעלות.

<חגי יציב: אני מבקש להסביר את המהות של הר-ציון, שער ציון.

<חגי יציב: אני כמפעיל תחבורה ציבורית לא יכול להיכנס להר-ציון אלא אם יש לי הכוונה ואישור של המשטרה להיכנס לשם, אחרת אנחנו עוברים על חוקי התנועה.

<חגי יציב: הכול צריך להיות בעבודה משותפת כדי להגיע לנקודה זו.

<חגי יציב: לצערי, בשני ימי השישי האחרונים, האוטובוסים של ה"וותיקין", אלו שניים-שלושה אוטובוסים ראשונים בלבד, שני "ותיקין" ואוטובוס אחד שבא לאחר מכן, לא מצליחים להיכנס באזור גת שמנים, שער האריות עד לפנייה ימינה לכביש העופל.

<חגי יציב: אנחנו בודקים, שולחים אנשים ופיקוח לפני על מנת שלא יעמדו שם.

<חגי יציב: על הציר עומדים מאות ואלפי מכוניות בחנייה כפולה וכדומה.

ישראל אייכלר: לצורך הפרוטוקול, בשבוע שעבר הגיעו כמאה אלף להר הבית.

<חגי יציב: לא בשעות האלה, המאה האלף היו ביום שישי בשעות הצהריים.

ישראל אייכלר: אז למה לפנות בוקר יש בעיה?

<חגי יציב: כי גם בשעות הבוקר יש להם תפילה.

<חגי יציב: קטע הכביש ממוזיאון רוקפלר לגת שמנים מלא באוטובוסים, כאשר מדובר על אוטובוסים ארוכים, לא רגילים.

<יפה וולף: זה לא נוגד את החוק כשהם חונים בכל מיני מקומות?

<יפה וולף: אמרת שזה נוגד את החוק לנסוע דרך הר-ציון.

<חגי יציב: האינטרס שלי, שתגיעי לכותל לא רק לתפילת הוותיקין אלא גם הבנים, הנכדים, המשפחה שלך יגיעו במהלך כל שעות היום, כלומר עד שער האשפות כי משער האשפות זה סיפור אחר.

<חגי יציב: אני אתייחס גם לזה.

<חגי יציב: אנחנו צריכים למצוא פתרון מסוים לאותם שני אוטובוסים, אני אצטרך את עזרתם, בעיקר של המשטרה לגבי הסוגיה של שני האוטובוסים הספציפיים והמדוברים.

ישראל אייכלר: למה לגבי השעות בהן מגיעים מאה אלף איש - - -

<חגי יציב: התפילה מסתיימת.

ישראל אייכלר: ובשעות התפילה שלהם?

<חגי יציב: לקראת הצהריים.

<חגי יציב: ביום שישי בשעה 07:30 בבוקר, מאפשרת לי המשטרה לנסוע משער ציון, מהר ציון היא כן מאפשרת לי לנסוע - - -

<נעה אבירם: זאת אומרת שהבעיה היא במשך מספר שעות בבוקר, בהן זה לא מוסדר?

<חגי יציב: כן, למעט אירועים חריגים שאני לא נוגע בהם, אבל אם תרצה נפרט אותם בהמשך.

ישראל אייכלר: בעצם אתה מביא בשורה, כי לא ידעתי שאפשר לעשות את זה.

ישראל אייכלר: אני זוכר שלפני שנים היו עושים את זה.

<חגי יציב: אנחנו עושים את זה גם בשעות הלילה, אולי שמעון ירחיב על כך, כל הלילה וכל יום.

<חגי יציב: כשיש אפשרות אנחנו מקבלים עדכון מהמשטרה.

<חגי יציב: הפתרון נמצא.

<חיים רבינוביץ: היום נוסעים רק דרך אחת, הם חוסמים כבישים ופותחים.

<חגי יציב: לא לאפשר חנייה, כך שהציר יהיה דו-סטרי באותן שעות.

<חגי יציב: אני אענה לשאלתך לגבי רחבת גורן.

<חגי יציב: כפי שידוע לך ולמי שנמצא בכותל, ברחבת גורן פיסית אין מקום להכניס יותר משני אוטובוסים.

<חגי יציב: לא קיימת אפשרות כזאת.

<חגי יציב: במהלך אירועים ומיוחד לאור מספר האנשים שנמצאים במקום, סכנת חיים אם אוטובוסים נכנסים משער האשפות.

<חגי יציב: זה מסכן חיים וזה לא שווה, יסלחו לי כולם, זה לא שווה הליכה רגלית או משהו שדומה לזה.

ישראל אייכלר: אתה מדבר על אירועים כמו "סליחות", ברכת הכוהנים?

<חגי יציב: ברוך ה', יש לנו הרבה אירועים.

<חגי יציב: זה יכול להיות "סליחות", חגים, מועדים, תפילה שמתקבלת מעכשיו לעכשיו וכדומה.

<חגי יציב: סביב הנושא של רחבת גורן, אני מניח כרגע את הרמדאן בצד כי זה פתיר והוא יגיע אלינו שוב בשנה הבאה.

<חגי יציב: חברי הכנסת, אנחנו צריכים להתעסק בשגרה ובכל מה שקשור לנושא ההנגשה.

<חגי יציב: יש פתרונות וניתן לפתור את העניין.

<חגי יציב: צריכים את עזרתם של כולם על מנת שכל האוטובוס, רובם הגדול, יעלו לרחבת גורן.

<חגי יציב: זה פתיר.

ישראל אייכלר: מה זה מחייב אותנו?

ישראל אייכלר: ישנם דברים בלתי פתירים, אבל דבר פתיר צריך לפתור.

<חגי יציב: אני מסכים אתך, צריכים את עזרתם של כולם.

<חגי יציב: אנחנו מתעסקים הרבה מאוד זמן בנושא, צריך לפתור את זה.

ישראל אייכלר: מה אתה אומר לגבי העובדה שמורידים אנשים בחניון גבעתי?

ישראל אייכלר: לגבי קרתא, אנחנו צריכים את המשטרה, זה פתיר.

<חגי יציב: חניון גבעתי, בשעות הסגירה של סולטן סולימאן כשאנחנו נוסעים דרך הר-ציון, אנחנו מעמידים את האוטובוסים בהר-ציון מאחר ונמצאים אוטובוסים ברחבת הכותל.

<חגי יציב: היה ונוריד את האוטובוסים אנחנו נסגור את עצמנו.

ישראל אייכלר: אני שואל, כשאתה כן עובר בגת-שמנים, לפעמים אתה לא מוריד את האנשים למעלה בשער האשפות - - -

<חגי יציב: זה לא.

<חגי יציב: אם אני מוריד את האנשים, אני מוריד אותם בשער האשפות.

ישראל אייכלר: למעלה?

<חגי יציב: באירועים מיוחדים כמו חול המועד - - -

ישראל אייכלר: אני מתייחס לאירועים מיוחדים כי בימים רגילים זה בוודאי.

ישראל אייכלר: בימים מיוחדים כמו למשל "סליחות" שאז תמיד האוטובוס הציבורי הוא האחרון.

<חגי יציב: אנחנו מאפשרים למי שרוצה לרדת בחניון גבעתי.

<חגי יציב: לאותו בחור צעיר או אחד שאינו רוצה ללכת ברגל ומעדיף לנוסע באוטובוס, מבחינתנו אנחנו מאפשרים לו להתקדם בקצב ההתקדמות האוטובוס בשיירה.

ישראל אייכלר: לאוטובוסים של מטיילים נותנים לחנות שם?

<חגי יציב: במועדים לא.

ישראל אייכלר: שאלה לגבי מוצאי שבת, מה קורה עם כל הבלגן שהיה?

<חגי יציב: מוצאי שבת, אחלק את הנושא לשני מוצאי השבת האחרונים.

<חגי יציב: במוצאי שבת הראשון בכותל לפני כשבוע וחצי, נסענו לכאורה דרך המסלול הרגיל של סולטן סולימאן, מוזיאון רוקפלר, העופל וכדומה – באותו מוצאי שבת היה גודש עצום של תנועה, חניות כפולות.

<חגי יציב: המשטרה הפיקה לקחים ושבוע לאחר מכן נסענו גם במוצאי שבת דרך הר-ציון.

<חגי יציב: זאת אומרת שבמוצאי שבת הבעיה נפתרה ולא הייתה שום בעיה.

ישראל אייכלר: עם האוטובוס הראשון והשני במוצאי שבת הייתה בעיה.

ישראל אייכלר: היום יש שלום בין האוטובוסים?

<חגי יציב: אנחנו חייבים לגבות, חייבים לגבות, אנחנו גובים כסף.

ישראל אייכלר: ואלה שלא גובים?

<חגי יציב: אני חושב שהפסיקו עם זה.

<חגי יציב: <קריאה:> אין אוטובוס חינם?

<חגי יציב: לדעתי.

<חגי יציב: <קריאה:> אנחנו מחויבים לגבות כסף.

ישראל אייכלר: אפילו לא 3,3?

<חגי יציב: מחויבים לגבות כסף.

<חגי יציב: אם נקבל הקלה ממשרד התחבורה יהיה על מה לדבר, זה לא במגרש שלנו.

<חגי יציב: אם לא נגבה כסף אנחנו ניקנס.

ישראל אייכלר: כן, אני יודע, זאת בעיה שאולי נתייחס אליה בהמשך.

ישראל אייכלר: אבקש התייחסות ותוספת לדבריו של חגי, בבקשה.

<שמעון מרציאנו: אוכל להוסיף, עוטף העיר העתיקה מרכז לאורך כל השנה הרבה מאוד אירועים ליהודים, מוסלמים וגם לנוצרים.

<שמעון מרציאנו: כל אירוע קטן כגדול מקבל היבט תנועתי מבלי קשר להיבט הבטיחותי.

<שמעון מרציאנו: ניתנים כל הפתרונות האפשריים כדי שכל אחד יכול להגיע למקומו ולא משנה מי הוא.

<שמעון מרציאנו: בחג הרמדאן למשל אנחנו נערכים משעות הבוקר המוקדמות בכל ההצבות מסביב לעיר העתיקה, מונעים כניסת כל כלי רכב פרטיים לעיר העתיקה ומאפשרים כניסת תחבורה ציבורית בלבד, גם של מזרח ירושלים וגם של "אגד".

<שמעון מרציאנו: "אגד" משעות הבוקר המוקדמות נכנס לצומת הכלבייה הר-ציון ועד לשעת הסיום של הקו האחרון, בסביבות 17:00-18:00.

<שמעון מרציאנו: הבעיה שאני מכיר אותה כעת מ"אגד" – בקו הראשון בבוקר יש כמות גדולה של מתפללים והוא לא יכול לעבור.

<שמעון מרציאנו: אני שומע על כך כעת, זה פתיר.

<שמעון מרציאנו: אני יכול להציב שוטרים גם מהשעה 05:00 בבוקר.

<שמעון מרציאנו: זה לא משהו שיש צורך לדון עליו יותר מדי.

<שמעון מרציאנו: אם היינו יודעים על כך מלכתחילה זה היה כבר פתיר.

<שמעון מרציאנו: אנחנו עובדים בשיתוף פעולה פורה ומלא עם "אגד" ומשרד התחבורה ואין לנו שום בעיה.

<שלומית אבינח: כבר מיום שישי זה תציב שוטרים?

<שמעון מרציאנו: כן.

<שמעון מרציאנו: אנחנו עובדים בשיתוף פעולה עם "אגד" ומשרד התחבורה.

<שמעון מרציאנו: לכל בעיה שעולה תמיד נמצא פתרון בזמן.

<שמעון מרציאנו: לכל בעיה שאנחנו מכירים ויודעים תמיד נמצא פתרון.

<שמעון מרציאנו: כעת אני שומע את הבעיה, היא תקבל פתרון כבר ביום שישי הקרוב.

<שמעון מרציאנו: אנחנו חשבנו שהעומס מתחיל בשעות מאוחרות יותר.

<שמעון מרציאנו: העיר העתיקה נסגרת באופן יזום החל מהשעה 07:00, ביום שישי הקרוב היא תיסגר החל מהשעה 05:00-05:30 בהתאם לקו השירות הראשון ש"אגד" יציג.

ישראל אייכלר: מה תעשה עם כלי הרכב הפרטיים?

<שמעון מרציאנו: לא נכנסים כלי רכב פרטיים.

<שמעון מרציאנו: אתם צריכים להבין דבר פשוט.

<שמעון מרציאנו: מי שנמצא ברמדאן בימי שישי יכול להבין שהרחוב סולטן סולימאן, הרחוב הראשי של מזרח ירושלים, מכיל עשרות ולפעמים מאות אלפי אנשים, הוא הופך למדרחוב ולכן לא ניתן להעביר בו תחבורה, לא פרטית ולא ציבורית.

ישראל אייכלר: אתה סוגר גם את שער יפו?

<שמעון מרציאנו: תכף נגיע לשער יפו, אני לא סוגר את שער יפו.

<שמעון מרציאנו: אנחנו לא מאפשרים כניסה של איש לרחוב סולטן סולימאן.

<שמעון מרציאנו: לגבי הר-ציון, התחבורה היחידה שנכנסת - - -

ישראל אייכלר: אתה יכול להבחין מי נוסע לכותל ומי נוסע להר-הבית?

ישראל אייכלר: כשאתה סוגר את רחוב סולטן סולימאן, איך אתה עושה את זה?

<שמעון מרציאנו: יש סגירה הרמטית, אין כניסה לכל כלי רכב ללא הבחנה.

<שמעון מרציאנו: בכל עוטף העיר העתיקה, מגיעים בתחבורה ציבורית וברגל, בעיקר בתחבורה ציבורית.

<שמעון מרציאנו: התחבורה הציבורית שלהם מתחלקת לשלושה.

<שמעון מרציאנו: היא מגיעה לשלושה חלקים, קו אחד מגיע לאזור מוזיאון רוקפלר, שני מגיע לאזור רחוב הנביאים בואכה שער שכם, שלישי מגיע לבית המשפט המחוזי בסלאח א-דין לכיוון שער שכם.

<שמעון מרציאנו: כל אחד מקבל את הפתרון שלו.

<שמעון מרציאנו: רחוב סולטן סולימאן סגור לכל האנשים החל מהשעה 07:00 ועד לשעה 21:00-22:00 אז זה כבר לא רלוונטי כי השבת נכנסה.

<שמעון מרציאנו: את נושא שער האשפות אחלק לשניים.

<שמעון מרציאנו: אין מצב שאוטובוס לא מגיע לשער האשפות למעט אירועים שהם אירועים יהודיים, חגים כמו חביטת הערבות בסוכות, הושענא רבא, אירועים של עשרות אלפי יהודים שיוצאים מאזור רחבת הכותל לכיוון שער האשפות.

<שמעון מרציאנו: במקרה שיש עשרות אלפי אנשים שנמצאים על שער האשפות, זה המקרה היחיד ש"אגד" לא מגיע דרך שער ציון אלא בדרך הרגילה מכיוון מוזיאון רוקפלר, גבעתי.

<שמעון מרציאנו: מאחר והוא לא יכול לפרוק בשער האשפות הוא פורק בחניון גבעתי ומסתובב וחוזר חזרה לכיוון מוזיאון רוקפלר.

<שמעון מרציאנו: זו הפעם היחידה, פעם בשנה וזו הסיטואציה היחידה.

<שמעון מרציאנו: להגיד לך שיש אירוע כמו ברכת החמה, פעם ב-28 שנה, אלו מקרים שאנחנו לא שולטים בהם.

<שמעון מרציאנו: אני מסביר שאלו המקרים היחידים שאנחנו לא יכולים להביא אוטובוסים דרך שער האשפות אלא לחניון גבעתי.

<שמעון מרציאנו: זאת מאחר ושער האשפות חסום בעשרות אלפי אנשים.

<שמעון מרציאנו: אני אשמח להראות לכם תמונות.

<שמעון מרציאנו: אתה בוודאי מכיר טוב ממני.

ישראל אייכלר: לא טוב ממך, כי אתה בשטח יותר.

ישראל אייכלר: בימי חול המועד הרגילים אתם כן מאפשרים?

<שמעון מרציאנו: בוודאי.

ישראל אייכלר: אם כך, מה הסיבה שיש שם צפיפות של אלפי אנשים?

<חגי יציב: מאחר ובמקרים מסוימים, כמו למשל חביטת הערבות ואירועים מיוחדים שבגינם יוצאים עשרות אלפי אנשים וכשאין לך שליטה על בני האדם, במקרים כאלה אתה לא יכול להביא את האוטובוס לכיוון שער האשפות.

<חגי יציב: בכל האירועים, כולל ברכת הכוהנים, משתתפים עשרות אלפי מתפללים והיציאה יותר מדורגת, יש כמות אדירה של אוטובוסים שנקבעת על ידי משרד התחבורה או העירייה.

<חגי יציב: לא משנה איזו חברה מגיעה לאוסף את אנשים והוצאתם החוצה.

<חגי יציב: אני מציין שלמעט מקרים מאוד מאוד חריגים אין מצב שאוטובוס לא מגיע לשער האשפות.

<חגי יציב: אין דבר כזה, מישהו יוכיח לי אחרת?

<חגי יציב: אין מצב כזה.

<חגי יציב: יש גם אירועים ביטחוניים, שחגי לא הזכיר אותם.

<חגי יציב: רובם לא מתקיימים באזור שער האשפות מעלה השלום, אלא מתקיימים במעלה סולטן סולימאן.

<חגי יציב: במקרה של אירוע ביטחוני כמו דקירה, פיגוע או אחר, אנחנו מודיעים ל"אגד" שלא ניתן להיכנס.

<חגי יציב: לוקח לנו זמן מאוד מצומצם, אבל עדיין לוקח זמן מסוים ש"אגד" צריך להתארגן להחלפת אוטובוס ארוך, דו-מפלסי לאוטובוס קצר.

<חגי יציב: במקרה בו הוא הופך את עצמו מדו-מפרקי לקצר רק אז הוא יכול לעבור דרך חניון הר-ציון לכיוון שער האשפות.

<חגי יציב: אוטובוס ארוך פיסית לא יכול לעשות את המעבר וכדומה.

<חגי יציב: צריך להבין שברגעים כאלה שמתרחשים פעם בכמה זמן, זה קורה, יש זמן התארגנות כי אנחנו לא יודעים מתי האירוע יתרחש.

<חגי יציב: זה יכול להתחרש בעוד חצי שעה, שבועיים ויכול להיות שלא יקרה כלום אלא רק בעוד שנה.

<חגי יציב: אני מתייחס לאירועים חריגים.

<חגי יציב: לצערי אנחנו לא שולטים על אירועים חריגים.

<חגי יציב: אנחנו מציינים בפניכם את שיטת העבודה, כך זה עובד.

<חגי יציב: "אגד", בשניות, עושה את מרב המאמצים להעמיד פקחים כשהוא צריך לחסום את התנועה, להעמיד פקחים במקומות שהוא לא אמור להגיע אליהם.

<חגי יציב: כמובן שהשוטרים עומדים איתם והתנועה מגיעה לאן שהיא צריכה להגיע.

<חגי יציב: בשורה התחתונה, אותו אוטובוס מגיע לשער ציון.

ישראל אייכלר: בעניין הציר שבין שער האשפות לרחבת גורן, לעלות או לא לעלות את הנוסעים, בימים רגילים שיש תנודות והנוסע לא יודע מתי כן ומתי לא.

ישראל אייכלר: אני מבקש לציין שהייתה לי מספר פעמים שאילתא אצל השר דאז אהרונוביץ, הוא טען שמי שקובע את העלייה הם אנשי אגד ואילו מאגד טענו שזו המשטרה.

ישראל אייכלר: עד היום אני לא יודע מי הקובע.

<שמעון מרציאנו: זה דבר פשוט, מי שקובע מי יעלה זו המשטרה ולא "אגד".

<שמעון מרציאנו: כל אחד כבודו במקומו מונח, אני לא שמעתי את אהרונוביץ, אבל אני אומר זה.

<שמעון מרציאנו: המצב בכיכר גורן הוא מצב עובדתי.

<שמעון מרציאנו: הכיכר בנויה בשטח מסוים שאליו אפשר להיכנס שני אוטובוסים פנימה.

<שמעון מרציאנו: מה לעשות, עובדתית אין אפשרות להכניס יותר אוטובוסים פנימה.

<שמעון מרציאנו: אם מישהו יוכל להסביר איך ניתן להכניס יותר אשמח לשמוע.

<שמעון מרציאנו: זה במצב שכיכר גורן פתוחה ושאליה ניתן להכניס אוטובוסים.

<שמעון מרציאנו: למשל ביום הכיפורים לא מכניסים שני אוטובוסים אלא ארבעה אוטובוסים קצרים.

<שמעון מרציאנו: מעמידים אוטובוסים נוספים במעלה השלום בין שער האשפות, זאת כדי לסייע לאנשים שיוצאים מהתפילה בתום יום הכיפורים.

<שמעון מרציאנו: כן מנסים לעשות את המרב.

<שמעון מרציאנו: לפעמים, אנחנו לא מאפשרים מהסיבות שציינתי קודם.

<שמעון מרציאנו: למשל בתפילת ברכת הכוהנים או חביטת הערבות או בכל חג אחר בו יש יציאה של אלפים, לנו אין את היכולת לעלות אוטובוסים פנימה.

<שמעון מרציאנו: הולכי הרגל שמסתובבים שם לא יכולים להכניס אפילו אופניים, לא רכב ולא אוטובוס.

<שמעון מרציאנו: זה די פשוט - - -

ישראל אייכלר: אני מדבר על משך השנה, בימים רגילים, שקטים יחסית.

ישראל אייכלר: אני אבקש שתתייחסו לשאלה מדוע אין שם שילוט.

<שמעון מרציאנו: לגבי השילוט, אני אתייחס מבחינת המשטרה.

<שמעון מרציאנו: אני חושב שנכון להציב שלוט, חשוב אבל המשטרה לא יכולה לעשות את זה.

ישראל אייכלר: בזמנו, העירייה התחייבה.

<שמעון מרציאנו: אני לא נכנס לשאלה של מי האחריות.

<שמעון מרציאנו: זה לא עניין משטרתי.

<שמעון מרציאנו: העניין המשטרתי יכול לבוא לידי ביטוי כשאנחנו נסגור או נפתח, אז נוכל לעדכן את מי שצריך.

<שמעון מרציאנו: השלט בהחלט יוכל לציין לאן לגשת.

<שמעון מרציאנו: מעבר לכך אני יכול לציין שאין שילוט אלקטרוני קבוע, בחגים היהודים יש שילוט לאן האוטובוסים מופנים ולאן על הקהל לגשת.

<שמעון מרציאנו: זה שילוט שמתחיל בפאתי שער האשפות ומגיע לתחנות.

<שמעון מרציאנו: על כך יסכימו איתי האנשים שנמצאים באזור בכל חג ובכל אירוע.

<שמעון מרציאנו: .

<חגי יציב: ברשותך, אני מבקש להוסיף בנוגע לשגרה ברחבת גורן.

<חגי יציב: הנושא פתיר.

<חגי יציב: לגבי השילוט זה לפתחם של עיריית ירושלים ומשרד התחבורה, כי הם מתעסקים בזה.

<חגי יציב: אפשר למזער נזקים עד שיגיע אותו תמרור או שלט שיורה היכן האוטובוס.

<חגי יציב: על מזעור הנזקים דיברנו כבר.

<חגי יציב: זה נמצא כרגע בבדיקה, אם אנחנו נקבל מקום חניה לפני שער האשפות במקום שיש היום חניה לכלי רכב פרטיים, אם נתקבל חניה לאוטובוסים במקום, נוכל להעמיד אוטובוס או שניים שימתנו עד ליציאה.

<חגי יציב: אותו בחור יוכל להחליט אם הוא מעדיף ללכת 300 מטר ברגל או לרדת ברחבת הכותל, אם כך הנושא פתיר.

<חגי יציב: לטובת העניין הזה אני אצטרך תשתיות שאומרות שצריך עד 40 מטר מפרץ חניה.

<חגי יציב: זה פתיר.

ישראל אייכלר: בין מעלה השלום לשער?

<חגי יציב: ממש פחות, זה קרוב לשער.

<חגי יציב: בשביל זה אני צריך את עיריית ירושלים שיאפשרו לי מקום לחניה.

<חגי יציב: שיורידו את החניה הפרטית באותו מקום של 40 מטר.

<יוסי קורצוויל: אחרי תחנת האוטובוס של מעלה השלום?

<חגי יציב: ממש למעלה.

<חגי יציב: לקראת הר-הציון?

ישראל אייכלר: אתה רוצה את האוטובוסים למעלה?

<חגי יציב: מתחת לשער האשפות, 40 מטר.

<יוסי קורצוויל: לכיוון גבעתי, אין שם חניות פרטיות.

<יוסי קורצוויל: רק אוטובוסים.

<חגי יציב: אוטובוסים פרטיים.

ישראל אייכלר: אמרתם לי קודם שאוטובוסים פרטיים לא עוצרים שם.

<חגי יציב: היה ויאפשרו לי את ה-40 מטר האלה, 95% מהבעיה תיפתר.

<חגי יציב: האוטובוס יעמוד שם.

ישראל אייכלר: זה באחריות המשטרה או עיריית ירושלים?

<חגי יציב: עיריית ירושלים.

<חגי יציב: האוטובוס ימתין כמה זמן שצריך, ברגע שיתפנה למעלה המקום - -

ישראל אייכלר: ואיפה יחנו האוטובוסים הפרטיים אם לא תהייה להם החניה הזאת?

ישראל אייכלר: בגבעתי הם יכולים?

<חגי יציב: לא, חפרו שם.

ישראל אייכלר: צריך לחשוב איפה הם יעמדו.

ישראל אייכלר: למעלה בהר-ציון אתם כן מאפשרים לאוטובוסים לעמוד או בכלל לא?

ישראל אייכלר: לא מאפשרים.

<שמעון מרציאנו: למעלה, כלי רכב אזרחיים פרטיים.

<שמעון מרציאנו: אם העירייה תקבל החלטה לדבר הזה זה יפגע בכול האזרחים האחרים שמגיעים לכותל שלא בתחבורה ציבורית, חד וחלק יהיו השלכות לכל דבר.

<שמעון מרציאנו: אני טוען שבגלל רוחב הכביש בחלק העליון לא מתאפשרת חנייה של אוטובוס.

<שמעון מרציאנו: החלק התחתון נבחר לחניית אוטובוסים לצורך מבקרים שמגיעים לכותל המערבי.

<שמעון מרציאנו: אם רק "לאגד" יאפשרו לחנות שם, אני לא מציין אם זה נכון או לא נכון, יש השלכות אם יאפשרו רק ל"אגד" לחנות שם.

<שמעון מרציאנו: אם ימנעו מאוטובוסים פרטיים, ימנעו מקבוצות מבקרים להגיע לכותל המערבי.

<שמעון מרציאנו: נקודה.

<שמעון מרציאנו: הוא דיבר על 40 מטר, 40 מטר זה שניים-שלושה אוטובוסים.

ישראל אייכלר: אם כך, כמה מקומות יישארו לאחרים?

<שמעון מרציאנו: מעט מאוד.

<שמעון מרציאנו: שניים-שלושה.

<נעה אבירם: הם עושים שם חניות ממושכות?

<שמעון מרציאנו: אוטובוס יכול להגיע לחצי שעה, יכול להגיע לשעה.

<נעה אבירם: אוטובוס שמגיע לשעה הוא בזבוז מבחינת ניצול המקום.

<שמעון מרציאנו: יכול להיות, אבל זה דיון אחר.

<שמעון מרציאנו: אני לא אומר אם זה נכון או לא.

<שמעון מרציאנו: יש לכך השלכות.

ישראל אייכלר: אולי נציע פתרון של חצי חצי, נשאל את העירייה.

<שמעון מרציאנו: עירייה, משרד התחבורה.

<שמעון מרציאנו: זה לא דיון לשולחן הזה.

<גיא סרי: אני מנהל פרויקטים באגף פיתוח ותשתיות.

<גיא סרי: אני מלווה את נושא התחבורה באגן העיר העתיקה הרבה מאוד שנים.

<גיא סרי: לפתחי מגיעים מגוון פניות.

<גיא סרי: חשוב לזכור, כולם מכירים שהעיר העתיקה מורכבת ואת הקשיים הפיסיים.

<גיא סרי: בשלל האינטרסים אנחנו מנסים להשיג את השילוב הנכון.

<גיא סרי: כמובן ההעדפה היא לתחבורה ציבורית ולהולכי הרגל.

<גיא סרי: אני אסקור בדקה את מה שעשינו כדי שכל הנוכחים יבינו.

<גיא סרי: לפני מספר שנים, הגבלנו את התנועה דרך שער יפו רק לתחבורה ציבורית, החל מהשעה 09:00 עד שעה 18:00.

<גיא סרי: הצבנו מחסום שמגביל את התנועה למעט מורשים, תושבים, סוחרים, קו 38 ונכים.

<גיא סרי: אנחנו מקבלים ממשרד התחבורה קבצים של נכים המורשים לנסוע במסלול תחבורה ציבורית – הם נכנסים באופן קבוע ותדיר.

<גיא סרי: אם יש בעיות אנחנו נותנים לכך את הדעת.

<גיא סרי: ייצרנו לאורך כל אגן העיר העתיקה מקומות להורדה והעלאה של נוסעים באוטובוסים.

<גיא סרי: הרבה נוסעים שמגיעים מכל הארץ ומחוץ לארץ מבקשים להגיע לעיר העתיקה.

<גיא סרי: באזור שער האשפות, הר-ציון, שער יפו ובאזור קרתא ייצרנו מקומות חנייה.

<גיא סרי: בהר-ציון הייתה בעבר חניה לאוטובוסים.

<גיא סרי: בעקבות המצוקה הגבלנו את התנועה בעיר העתיקה והוצאנו את האוטובוסים, איתרנו חנייה לכלי רכב פרטיים וייצרנו מקומות להורדה והעלאה לשני אוטובוסים בלבד.

<גיא סרי: לכן, כפועל יוצא, נתנו להם בין שישה-שבעה מקומות חנייה במפרץ שער האשפות עד לחניון גבעתי.

<גיא סרי: זה המקום עליו דיברתם כרגע.

<גיא סרי: יש שם מפרץ שנותן גם אפשרות להעלאה והורדה וגם חנייה לאוטובוסים פרטיים.

<גיא סרי: אם נקבל החלטה, כזאת או אחרת, היא תבוא על חשבון הציבור האחר, שכרגע הוא לא מיוצג כאן - - -

ישראל אייכלר: אם תיתן להם חנייה בהר ציון כמו שהיה בעבר?

ישראל אייכלר: אני כבעל רכב פרטי מעדיף תמיד עדיפות לתחבורה ציבורית.

ישראל אייכלר: תיתן אפשרות העלאה והורדה בסמוך לשער האשפות, תאפשר לשני אוטובוסים של "אגד" ואת השאר לאוטובוסים פרטיים, על ידי כך תוכל לתת ליד שער ציון מקום לשני אוטובוסים.

<גיא סרי: אפשרי.

<גיא סרי: במגוון החשיבה שלנו ייצרנו את התמהיל הזה.

<גיא סרי: אנחנו נחזור לשולחן, נדון עם המשטרה, "אגד" ועם השותפים האחרים בצוות תכנית אב לתחבורה.

<גיא סרי: אם נבין שיש צורך בעוד שני מקומות חנייה, אם נחשוב שבאינטרס זה יותר חשוב – נייצר, זה אפשרי.

ישראל אייכלר: בתדיר ושאינו תדיר, תדיר קודם.

ישראל אייכלר: "אגד" בתדיר.

<גיא סרי: צריך להבין שיש מגוון דרישות ואינטרסים.

ישראל אייכלר: אני אבקש ממך תשובה לעניין השילוט.

ישראל אייכלר: זה העוול הגדול ביותר ולכאורה הקל ביותר לפתרון.

<גיא סרי: ברשותך אשלים משפט.

<גיא סרי: במקביל ייצרנו שאטל חינם שעובד ממתחם התחנה למתחם העיר העתיקה.

<גיא סרי: זה שאטל של מיניבוס חינם שעובד משעה שמונה בבוקר עד שמונה בערב.

<גיא סרי: הוא עובד גם בימי שישי וגם במוצאי שבת.

<גיא סרי: כל מי שמעוניין יכול להגיע אתו.

<גיא סרי: הוא יוצא מחניון מתחם תחנת הרכבת הישנה ונוסע ישירות.

ישראל אייכלר: הוא עובר דרך קרתא?

ישראל אייכלר: עד כמה שאני יודע רוב האנשים שמגיעים לירושלים מגיעים לחניון קרתא.

<יוסי קורצוויל: מי שחונה בקרתא בשמחה.

<יוסי קורצוויל: הוא אומר שלמי שאין חניה בקרתא ניתן לו חניון ומשם הסעה לכותל.

ישראל אייכלר: אני לא ידעתי שיש חניון במתחם התחנה.

ישראל אייכלר: אני מניח שעוד בעלי רכב פרטיים לא מודעים.

<גיא סרי: יש מתחם של 400 מקומות חניה.

<גיא סרי: משם ייצרנו שאטל שעובד יותר מחצי שנה.

<גיא סרי: הציבור יודע.

<גיא סרי: יש פרסום ברדיו, בחוברות ולקראת החגים נצא בפרסום נוסף.

<גיא סרי: אנחנו מנסים לייצר מגוון פתרונות לטובת כולם.

<גיא סרי: יש כאלה שמגיעים בתחבורה ציבורית ואחרים - - -

ישראל אייכלר: האוטובוסים נגישים גם לנכים?

<גיא סרי: במכרז זה התנאי.

<גיא סרי: פעם בשעה יש אוטובוס עם נגישות לנכה.

<גיא סרי: השאטל עובד גם בחגים.

<גיא סרי: אם פונה אלינו נכה ומבקש להקדים הסעה - - -

<שלומית אבינח: למי הוא צריך לפנות?

<גיא סרי: הוא צריך לפנות אלינו, אגף התחבורה ופיתוח תשתיות.

<גיא סרי: השאטל פועל בכל יום משעה שמונה עד שמונה.

<שלומית אבינח: סליחה שאני מתפרצת לדברייך, כמנהלת הוועדה, זה יפה שאתם עושים את זה, אבל נכה שרוצה להגיע לכותל למי באגף התחבורה הוא צריך לפנות?

<גיא סרי: השאטל עובד באופן קבוע מהשעה שמונה בבוקר עד שמונה בערב.

<גיא סרי: אם נכה כזה או אחר - - -

<אבנר עורקבי: אז אני צריך להיפטר מהאוטו שלי?

<אבנר עורקבי: אם נכה רוצה להגיע לכותל, הוא צריך להיפרד מהאוטו שלו?

<גיא סרי: הוא יכול להגיע דרך שער יפו בתנאי שיש לנו אישור כניסה.

<גיא סרי: הוא יכול להגיע עד לרחבת הכותל ומשם, זה לא בסמכות העירייה.

<גיא סרי: מהיכרות רבת השנים, הנכים יכולים להיכנס ולחנות בתוך הרחבה, כמובן שאם יש עומס כמו בברכת הכוהנים, אירוע של צה"ל או אירוע אחר הם עושים מדרג.

<גיא סרי: למיטב ידיעתי לנכים - - -

ישראל אייכלר: לא ענית לי לשאלה המרכזית בנוגע לשילוט.

<גיא סרי: לגבי שילוט, כעת יש שילוט הפרוס בכל רחבי העיר.

ישראל אייכלר: אני מתייחס לנקודה של התחנה למטה.

<גיא סרי: בימים אלו אנחנו עובדים גם על שילוט לאזור שער האשפות, כיכר גורן, הוא יוצב בקרוב.

<גיא סרי: הדילמה היא כאשר האוטובוס נעצר על ידי כוחות החירום והביטחון, למעשה איך בזמן אמת אנחנו מעבירים את המידע לנוסעים למעלה.

<גיא סרי: באופן רציף, בשער העיר, אנחנו יודעים להעביר את המידע, יש תקשורת בין האוטובוס לתחנה ולמוקד מרכז התנועה שלנו.

<גיא סרי: אנחנו יכולים להעביר מסרים.

<גיא סרי: במקביל אנחנו מנסים לייצר פתרון כדי שהנוסעים הממתינים בכיכר גורן לא ימתינו סתם ונוכל להעביר להם מידע בזמן אמת.

<גיא סרי: כאשר כוח מג"ב או משטרה עוצר את האוטובוס ולא מאפשר לו לעלות, אנחנו בודקים כיצד נעביר את המידע לנוסעים.

<גיא סרי: זו בעיה שאנחנו צריכים לתת עליה את הדעת, נחשוב ונייצר את הפתרון.

ישראל אייכלר: בעידן האלקטרוני באופן אוטומטי יש ל"אגד" תקשורת.

ישראל אייכלר: מה הבעיה להעביר את ההודעה אליכם או למי שאחראי על התחנה הזאת.

ישראל אייכלר: יש תחנות בירושלים בהן יש מידע אלקטרוני.

ישראל אייכלר: למה ששם לא תופיע הודעה שאומרת שהאוטובוס לא עולה עכשיו.

<גיא סרי: כשיש תקשורת רציפה הנוסע מצפה להודעות.

<גיא סרי: אסביר: הודעה שאומרת 'בעוד עשר דקות יגיע האוטובוס', הוא מצפה.

<גיא סרי: בזמן נתון מציינים שבעוד עשר דקות יגיע אוטובוס לכיכר גורן, ואז בדיוק כוח מג"ב עוצר את האוטובוס לעשר דקות ויש עיכוב.

<גיא סרי: אנחנו ננסה למצוא פתרון שיהיה שילוט בזמן אמת.

<אסף אברהמי: אני מתכנית אב לתחבורה של עיריית ירושלים ומשרד התחבורה.

<אסף אברהמי: אנחנו מקדמים את העניין תוך כדי שיתוף פעולה בין עיריית ירושלים ומשרד התחבורה, לא רק מבחינה טכנולוגית אלא גם מבחינת התנועה.

<אסף אברהמי: יוסי יודע שהיו לנו הרבה דיונים, אין פתרון שהוא רק טכנולוגי.

<אסף אברהמי: המציאות במקום היא שאם מגיע עכשיו אוטובוס ורחבת הכותל מלאה, אין קשר עין.

<אסף אברהמי: היחידים שרואים את שני הצדדים הם אותם שוטרים שעומדים בעמדה.

<אסף אברהמי: הפתרון הוא באמצעות פתרון טכנולוגי ופתרון תנועתי, מערכת רמזורים ומערכת גלאים שיודעים לזהות מה קורה ברחבת הכותל.

<אסף אברהמי: אני יכול לומר שאנחנו לא חוסכים באמצעים, מיטב המהנדסים שיש לנו בארץ וגם אנשי הטכנולוגיה יושבים על העניין הזה.

<אסף אברהמי: נכון לעכשיו בגלל שרק כלי רכב אחד יכול להיכנס בשער ולצאת זמני ההמתנה ארוכים, זה לא פשוט כפי שזה נראה.

<אסף אברהמי: אני חשבתי שלכאורה זה פשוט וזה עניין של שלט שבאמצעותו מודיעין.

<אסף אברהמי: יש את העניין מי לוחץ על הכפתור ומודיע שכעת האוטובוס עולה או לא עולה.

<אסף אברהמי: אירוע כזה בכותל, בניגוד להרבה מקומות - - -

ישראל אייכלר: מי מפעיל את השילוט בכל התחנות בארץ?

<אסף אברהמי: בכל התחנות בארץ השלטים מקבלים מידע ממרכז - - -

<נעה אבירם: השלטים מקבלים מידע מתוכנן, של משרד התחבורה.

<נעה אבירם: המידע עובר אלגוריתמים שמחשבים את זמני ההגעה בהתחשב בעיכובים וכדומה.

<נעה אבירם: השלט הוא לכאורה טיפש במקרה הזה, מאחר שכולם אמורים לעלות לגורן הוא בעצם לא יודע לגלם כשמשהו משתנה במסלול.

<נעה אבירם: כאן צריך את ההתערבות האנושית.

<אסף אברהמי: בתקופה האחרונה, בעזרתם של משרד התחבורה ועיריית ירושלים ביצענו בדיקה.

<אסף אברהמי: למקום הזה אי אפשר לתכנן על סמך הנחות יסוד.

<אסף אברהמי: צריך להבין מה קורה שם בכל דקה.

<אסף אברהמי: בתקופה האחרונה הצבנו - - -

ישראל אייכלר: בעידן "כיפת ברזל" כשיודעים בדיוק לאן מגיע כל טיל, אני מניח שניתן לעשות - -

<אסף אברהמי: עושים את זה.

<אסף אברהמי: ברשותך אני מבקש לציין מה נעשה בחצי שנה האחרונה.

<אסף אברהמי: הצבנו בשתי משמרות סוקר של תכנית אב לתחבורה.

<אסף אברהמי: תפקידו בפועל, הוא מתעד את כל מה שקורה בכותל החל מהשעה 07:00 בימי שני וחמישי ומשעה 09:00 ועד 18:00 בימים רגילים כולל ימי שישי.

<אסף אברהמי: הוא מתעד את כל מה שקורה שם.

<אסף אברהמי: המידע משמש עבורנו בסיס נתונים לשלט.

<אסף אברהמי: בנוסף לכך הוא עושה את הפעולה שהשלט אמור לעשות.

<אסף אברהמי: היה והגורן נסגר הוא עולה לרחבת גורן, מוריד את הנוסעים לכיוון שער האשפות.

<אסף אברהמי: זה מתבצע כבר חצי שנה, יוסי יוכל להעיד על כך.

<אלדד וייל: שלום, אלדד יועץ ראש העיר לעניין פניות ציבור.

<אלדד וייל: לגבי הסדרי התנועה לכותל ולעיר העתיקה לנכים, אנחנו מנסים ביחד עם גיא לגבש נוהל משותף לגבי יידוע ציבור הנכים, בעניין ההגעה.

<אלדד וייל: אנחנו מזמינים את יתר השותפים ואת כל מי שלא דיברנו אתו עדיין וגם את מי שדיברנו לייצר את הנוהל לימים רגילים לחגים, נוהל בנושא של הנגשה - - -

<אבנר עורקבי: בחגים הנכים יוכלו להגיע לכותל?

<אלדד וייל: יהיה נוהל שיהיה מקובל על כולם.

ישראל אייכלר: שאלה לבקשתו של יוסי, ברגע שהאוטובוסים עולים התחבורה של תושבי הרובע היהודי נעצרת.

ישראל אייכלר: יש לך התייחסות לעניין הזה?

<יוסי קורצוויל: זה בעצם עושה את הבעיות, בחגים לדעתי אין אפשרות לעזור.

<יוסי קורצוויל: אבנר, בשנת 2011 הדיון כאן עזר - --

<אבנר עורקבי: חלקית.

<יוסי קורצוויל: כן חלקית, עד כמה שאפשר.

<יוסי קורצוויל: לגבי חגים דובר, נראה לי שגם אם המפכ"ל ירצה הוא לא יוכל להגיע.

<יוסי קורצוויל: הוא כל הזמן שואל לגבי זמנים, גם אם הם ירצו זה לא בדיוק - - -

<אבנר עורקבי: לצערי הרב, כשהגעתי לפני כמה זמן, לא נתנו לי להיכנס וחניתי בחוץ, אבל ראיתי כלי רכב שנכנסו לתוך הרחבה וזה כאב לי.

<אבנר עורקבי: לי זה קשה, אני עם כיסא ממונע, אבל כשהייתי עם כיסא שהפעלתי עם הידיים היה מאוד קשה לעלות.

<יוסי קורצוויל: כפי שציין נציג "אגד", הבעיות העיקריות במשך השנה הן כששני אוטובוסים נמצאים בכיכר גורן אז לא ניתן לעלות אוטובוס נוסף.

<יוסי קורצוויל: כל פניה שמגיע אלינו אנחנו מתייחסים אליה.

<יוסי קורצוויל: לדעתי דיברתי גם עם הגברת ברצינות רבה.

<יוסי קורצוויל: לגבי דבריו של אסף, לדעתי כל הצוות שיושב כאן נפגש כמה פעמים בשנה.

ישראל אייכלר: מתי אראה את השלט?

<יוסי קורצוויל: לדעתי, הייתה אמורה להתקיים כעת פגישה בעניין השלט, בגלל שאנחנו כאן היא נדחתה, אבל אנחנו מנסים לקדם את העניין.

ישראל אייכלר: תודיע לוועדה בעוד שבוע-שבועיים מה עם השלט.

<יוסי קורצוויל: לדעתי, השלט יהיה בקרוב.

<יוסי קורצוויל: הסוקר באמת נותן מענה אנושי לשלט.

ישראל אייכלר: בעידן הטכנולוגי שיהיה רץ לבצע את זה?

ישראל אייכלר: תמצאו פתרון, כי אנחנו חייבים פתרון.

ישראל אייכלר: מדובר בנשים, אנשים, גשמים וחום.

<יפה וולף: אני מבקשת להציג את הצד של הנוסעים.

<יפה וולף: אנחנו צריכים לדעת מתי האוטובוס יצא.

<יפה וולף: אנחנו מגיעים לתחנה בשעה 06:00, 06:10, ואנחנו לא יודעים מתי הוא יגיע.

<יפה וולף: אנחנו לוקחים בחשבון את זמן ההגעה לתחנה, מגיעים ואז מסתבר שהאוטובוסים בכלל לא עלו.

<יפה וולף: זאת צריכה להיות ריצת בוקר.

<יפה וולף: תזכרו שיש אנשים שעבורם זה ממש קשה.

<יפה וולף: אנחנו לא יודעים מתי הוא יגיע.

<יפה וולף: נכון שלפעמים יש משאית משא או משאית אשפה שתקועה, רצוי שלא לתת להן לעלות בזמן של האוטובוס.

<יפה וולף: שנדע מראש, כדי שנוכל לתכנן את זמן היציאה ולא נצטרך לרוץ.

<יפה וולף: זה ממש קשה ופעמים רבות אנחנו לא מצליחים להגיע לאוטובוס.

<יפה וולף: הדבר השני, אני לא שמעתי עדיין את הפתרון הממשי לגבי ימי הרמדאן.

ישראל אייכלר: את ציינת, זה הפתרון.

<יפה וולף: השאלה היא, אם נגיע עד הר-ציון או מהר-ציון?

<חגי יציב: אנחנו צריכים לתאם את השעה שהאוטובוסים יעברו.

ישראל אייכלר: זו הייתה הבשורה.

<יפה וולף: היו פעמים שהיה ליווי של המשטרה, אבל היו גם פעמים שהמשטרה לא הגיעה והיינו צריכים לצעוד מהר-ציון גם בחזור.

ישראל אייכלר: תעקבו אחרי העניין הזה.

ישראל אייכלר: משרד התחבורה בבקשה.

<נעה אבירם: באמת הכול נאמר.

<נעה אבירם: הדגש, אנחנו מחויבים להמשך שיתוף פעולה טוב ופורה שקורה כבר עכשיו.

<נעה אבירם: אנחנו רואים שצריך לטייב אותו גם עם המשטרה וגם אגף התחבורה, "אגד" ועיריית ירושלים.

<נעה אבירם: אם יום שישי נפתר, לדעתי זו בשורה גדולה וחשובה.

<נעה אבירם: לגבי השלט, אני אוכל להעיד שמתקיימים הרבה מאוד סיורים בשטח והמוחות הטכנולוגים והנדסיים המקצועיים ביותר בתמונה.

<נעה אבירם: ידועה לכולם שהחשיבות של הפתרון ויצרת הוודאות לנוסעים חשובה.

<נעה אבירם: צריך לזכור שבסופו של דבר המטרה שהאוטובוסים יעלו לגורן.

<נעה אבירם: לידע את הנוסעים זו מטרה משנית, המטרה העיקרית היא לאפשר לכל האוטובוסים להגיע לגורן.

ישראל אייכלר: אני מאוד מודה לכם, אני מבקש לסכם את הישיבה.

ישראל אייכלר: הוועדה רושמת את הודעת המשטרה שכבר ביום שישי הקרוב, ומהיום והלאה, יוצבו שוטרים בתיאום, עם "אגד", לצורך אבטחת המתפללים גם לפנות בוקר, החל מהשעה 05:00 בתיאום לקו השירות הראשון של "אגד".

ישראל אייכלר: תתקיים ישיבת צוות של העירייה, המשרד לביטחון פנים, משרד התחבורה למציאת פתרון לבקשת "אגד" לאפשר לשני אוטובוסים של "אגד" לחנות לפני שער האשפות.

ישראל אייכלר: ישיבת מעקב תתקיים בעוד כחודש, עוד לפני החגים כדי לבחון מה התקדם בנושא הנגשת הכותל לנכים.

ישראל אייכלר: יהיה פרסום לפני החגים על השאטל שיוצא ממתחם התחנה כדי שכל האנשים שעולים לירושלים ידעו שיש להם שאטל חינם.

ישראל אייכלר: יוצב שלט מידע לנוסעים הממתינים בכיכר גורן על עיכוב הגעת האוטובוס או על העברת התחנה באופן זמני לשער האשפות.

ישראל אייכלר: מתי לדעתכם השלט יוצב?

ישראל אייכלר: <קריאה:> בעוד כמה חודשים.

ישראל אייכלר: אני הייתי רוצה אותו לפני חודש אלול.

ישראל אייכלר: חייבים, לא יכול להיות מצב שלא.

ישראל אייכלר: כעת אנחנו בחודש תמוז, יש את חודשי אב ואלול.

ישראל אייכלר: מדינה שערוכה עם טילי חץ, יכולה להציב שלט כזה.

ישראל אייכלר: אני מודה לכולכם שהגעתם, תודה, הישיבה נעולה.